(Aangestuur vanaf Aralsee)
Dit was voorheen een van die grootste vier mere in die wêreld met ’n oppervlakte van 68 000 km². In die 1960's het dit geleidelik begin krimp omdat die riviere wat dit gevoed het, deur die Sowjetunie weggelei is vir besproeiingsprojekte.
Teen 2007 het dit tot 10% van sy oorspronklike grootte gekrimp en in vier mere verdeel: die Noord-Aralmeer, die oostelike en westelike komme van die eens veel groter Suid-Aralmeer en een kleiner meer tussen die Noord- en Suid-Aralmeer. Teen 2009 het die suidoostelike meer verdwyn en die suidwestelike meer gekrimp tot ’n smal strook.
Die meer is taamlik vlak, die grootste deel is dit nie dieper as tussen 10 en 20 m nie. Die kuste is oor die algemeen moerasagtig. Twee riviere vloei in hierdie meer, naamlik die Amoe Darja en Sir Darja. Albie riviere stort jaarliks miljoene ton slik in die meer. Die maksimum diepte van die Aralmeer is 42 m (2008).
Die krimping van die Aralmeer is "een van die planeet se ergste omgewingsrampe" genoem. Die streek se eens vooruitstrewende visbedryf is so te sê vernietig en dit het werkloosheid en ekonomiese teenspoed meegebring.
Die streek is ook erg besoedel en dit het ernstige gesondheidsprobleme tot gevolg gehad. Dit het na berig word ook die klimaat beïnvloed: somers is warmer en droër en winters kouer en langer.
Die Aralmeer het talle eilandjies en skiereilande. In die winter is die noorsoostelike deel van die meer kliphard gevries. Steurvis en karpers word gevang en in die omgewing van die meer word natriumsulfaat gedelf. Die grootste kusdorp is Aralsk.
KENNIS, 1980, ISBN 0798108231, volume 1, bl. 79
"Aral Sea Foundation". Besoek op 1 April 2010.
"The Aral Sea Crisis". Union for Defence of the Aral Sea and Amudarya river (UDASA). Besoek op 1 April 2010.
"Water-related vision for the Aral Sea basin for the year 2025" (PDF) (in English/Russian). UNESCO. March 2000. Besoek op 1 April 2010. AS1-onderhoud: Onbekende taal (link)
"Syr Darya Control & Northern Aral Sea Phase I Project". World Bank Group – Kazakhstan. Desember 2006. Besoek op 1 April 2010.
Ontsluit van "https://af.wikipedia.org/w/index.php?title=Aralmeer&oldid=2089988"
Geografie van Oesbekistan
Die bladsy is laas op 17 Desember 2019 om 19:54 bygewerk.